
Иван Грозев. „Новата културна раса“ в естетико- 
религиозния проект на българския модернизъм 


В първите десетилетия на ХХ век кръг от български писатели инте- 
лектуалци (Иван Радославов, Емануил Попдимитров, Николай Райнов, 
Теодор Траянов, Трифон Кунев, Иван Грозев, Боян Дановски, Владимир 
Мусаков и др.), които са били формирани в размитите културни условия 
на секуларизма (а такава е била цяла Европа по онова време), и самите 
те учили във Франция, Германия, Виена, Милано, Швейцария, създават 
модернистки духовен проект за литература и развитие, експлициран 
най-вече в сп. „Хиперион“. 

В обществото ни от началото на века не е регистриран фундамен- 
тален спор между християнската религия и другите духовни учения 
и практики (дъновизъм, теософия, толстоизъм, розенкройцерство, 
масонство, необогомилство, назорейство и др.); такъв спор води един- 
ствено Църквата, тясно в духа на теологията и религиозния канон (при 

това спор доста отслабен, заради схизмата, в която се е намирала Бъл- 
гарската православна църква). Изкуството, особено създавано в кръга 
на писателите от сп. „Хиперион“, остава гостоприемно както за чисто 
християнското, така и за теософското схващане (приело и преосмислило 
религиите и боговете на всички народи) и антропософията (разработила 
нравствената, индивидуалноличностна и духовно-мистичната страна на 
теософията), отчасти за окултните идеи и спиритизма. 

Влиянието на спиритизма, теософията и антропософията в Бълга- 
рия се доказва от потоците преводна литература, осъществена в периода 
от последното десетилетие на ХТХ до 20-те години на ХХ век. Превод- 
ните издания на съчинения върху окултните науки се появяват в края 
на ХТХ век, когато във Варна и Сливен са отпечатани първите книги 
върху спиритизма: „Спиритизма в най-простото си изречение. Кратко 
изложение за учението на духовете и техните явления“ (1892), „Харак- 
терът на спиритическото откровение“ (1892) от Алан Кардек, „Опит за 
общ преглед и синтетическо обяснение на спиритизма“ (1899) на Е. Жиел 
и брошурата (вероятно компилативен преводен подбор) „Позитивизъм 
и спиритизъм“ на Илия Д. Венов (1897). 

Теософски съчинения започват да излизат в началото на ХХ век: 
„Теософското общество“ (1902), в превод на Ал. Кръстников, и „АВС 
на теософията“ (1904) - първият теософски сборник у нас, чийто със- 
тавител е Софроний Ников. В началото теософията е популяризирана 
в България предимно чрез речи и книги на Ани Безант (а не чрез съчи- 
нения на основателката на теософията Елена Блаватска). През 1905 г. 
в Лом излиза книгата на А. Безант „Необходимост от прераждане. 
От научна и религиозна гледна точка“, през 1907 г. в София се появя- 
ват нейните студии „Защо повярвах в мистицизма“, „Мистицизъм. 
Всички търсят Бога“, „Реалността на невидимото и действителността 
на невидимите области“, а през октомври 1907 г. - речта й „Духовен 
живот за мирския човек“, държана в СИу Тапор!е в Лондон. Сред пуб- 
ликуваното от нея до 20-те години на ХХ век могат да бъдат посочени 
също „Доказателствата на теософията“ (1912), „Човекът и неговите 
тела“ (1913), „Мислителната сила, нейното влияние и развитие“ (1913), 
„Към съвършенство“ (1921), „Еволюцията на живота и формата. (1922). 
Основополагаща сред тези съчинения е книгата на Безант „Древната 
мъдрост“ (1913), която представя понятията и законите на теософската 
концепция за света и човека. 

Елена Блаватска е по-малко издавана у нас; преведени са книгите 
й „Имат ли животните душа““ (1910) и „Гласът на безмълвието. Избрани 
фрагменти из Книга на златните правила...за ежедневна медитация на 
ученици по окултизма“ (1917). Част от основния теософски труд на Бла- 
ватска „Гайно учение“ (или още „Гайната доктрина) излиза едва през 
1930 г., когато теософията вече залязва като учение. 

Отделен аспект на спиритизма е представен от ясновидските съчи- 
нения на Чарлз Ледбитър. Един от първите преводи на негови книги 
у нас е „Ясновидство, или силата на виждане това, което е скрито за 
обикновеното физическо око“, публикувана в Тутракан през 1905 г. 
По-късно излизат още „Какво нещо е Теософското общество“ (1912), 
„Раят. Мисловният мир“ (1914), „Умрелите са живи“ (1919), ясновидското 
изследване за бъдещето „През 2750 година“ (1919), ясновидските наблюде- 
ния „Животът след смъртта“ (1921) и „Една голяма масонска церемония 
в древния Египет“ (1930). 

Антропософията, като течение на теософията, става известна на 
българските читатели със съчиненията на Рудолф Щайнер. Две от тях 
излизат в Сливен; това са книгите „Как се достига познанието на висшите 
светове или Път към посвещение“ (1916) и „Гьоте като баща на нова есте- 
тика“ (1925), а книгата му „Какво има на дъното на душата. Спящи сили 
у човека“ (1927) е отпечатана в София. 

Свой принос за популяризирането на теософията и окултните науки 
дават и периодичните печатни издания. От 1904 до 1907 г. излиза сп. „Бъл- 
гарски теософски преглед“. В бр. Гна списанието, под формата на Уводна 
статия, е представена програмата на теософското движение в България. 
Неговите цели са насочени към създаването на „универсално братство“, 
което се ангажира с изучаването на „необяснимите закони на природата 
и скритите сили на човека“ и насърчава „сравнителното изучаване на 
религиите, на философията и на науката“. В началото на века в България 
се отпечатват трите годишнини (1912-1914 г., 1920-1921 г., 1924-1925 г.) 
на редактираното от Софроний Ников списание „Геософия“ (орган 
на Теософското общество), на което организатор и сътрудник е също 
Иван Грозев. То разяснява и пропагандира „тайните науки“ - мисти- 
ката, окултизма и теософията, помества статии на Ани Безант, Чарлз 
Ледбитър и Елена Блаватска (като за пръв път именно в това списание 
са публикувани части от нейната „Секретна доктрина“). В списването 
на „Геософия“ активна позиция заема Иван Грозев (на чиято роля ще 

се спра по-нататък), сътрудничи също известният учен и писател проф. 
Асен Златаров. Продължител на „Геософия“ е списанието „Геософски 
вести“ (също орган на Теософското общество в България), което излиза 
единствено през 1933 г. Успоредно с „Геософия“ е издавано също списа- 
ние „Анхира (Лист за окултизъм и литература)“, в което печата Николай 
Райнов (например статията му за експресионизма в бр. 2 от 1921 г. „Една 
особеност на новото изкуство). 

Теософското движение у нас започва с първите опити за публични 
сказки през 1900 г. През 1907 г. в София е създадена първата Теософска 
ложа, а през 1912 г. вече се организират популярни курсове и лекции по 
тази тема. Българското теософското движение е признато за отделна 
секция на Всемирното Теософско Общество през 1920 г., като същата 
година се провежда и Първият конгрес на теософите в България. Създава 
се също Теософско кооперативно сдружение, което има за цел да събира 
средства за издаването на периодични издания и преводна теософска 
литература, както и да подпомага младежи за обучението им в чуждес- 
транни теософски школи. 

Сред българските автори, които се ангажират с окултната и теософ- 
ската проблематика, бих посочила първо преводачите на теософски съчи- 
нения, сътрудниците на теософски списания авторите на компилативни 
сборници по теософия: Илия Венов - с „Позитивизъм и спиритизъм“ 
(1897), Софроний Ников - с книгите „Прераждането“ (1904), „Идването 
на Христос втори път“ (1913) и „Сложната природа на човека“ (1919), 
Н. Бонев - с „Начални въпроси по теософията“ (1909), Васил Грабла- 
шев - с „Философията на живота според Розенкройцерското учение или 
Тайните на живота в Христовото учение“ (1912) и Тодор Бъчваров - с дву- 
томника „Вселената и човекът. |. Окултни изучавания на миросъзданието 
и духовното потекло на човека. П. Тайната на живота и смъртта“ (1920). 
Към изброените имена се причислява и Ал. Кръстников - с обширното 
му творчество, предимно върху окултната мистика, от което ще посоча 
„Върху революцията!“ (1920), „Прераждане и превъплъщение“ (1935), 
макрокосмическата медитация „Ахура-Мазда, всемирната драма на 
любовта“ (1922), книгата „Състояние на мъртвите“ (1926) и ръководството 
„Ясновидство и духовно слухарство“ (1929). 

На пропагандаторите на теософията в България се противопоставят 
публикациите на православните богослови, критикуващи окултните 
науки и нехристиянските религии. Такива са например беседите на 

Михаил Калнев (повече от 30 заглавия), най-важните от които са „Гео- 
софията <окултизъм>, лъжеучението на дъновистите и спиритизмът 
пред съда на науката, обществото и християнството“ (1921) и „Щит на 
вярата. Мисионерско ръководство за беседи с католици, протестанти 
и най-новите сектанти: толстоисти, теософи, спиритисти, дъновисти 
идр“ (Ч.1-П, 1924-1931). 

Редица писатели и поети символисти и теософи вземат участие 
в масонски ложи (Николай Райнов, Иван Грозев, Димо Кьорчев, Ема- 
нуил Попдимитров и др.). Вероятно причината за това е, че учението на 
теософията и нейният антропософски аспект (в българската им рецеп- 
ция) импонират на идеята за избраност и духовен елит, а масонството 
е удобен за подобни идеи и религиозни практики формат. 

По отношение на масонството съществуват различни гледни точки 
за връзката на това религиозно-етическо движение с теософското учение. 
М. Иванов например определя теософското движение като разновидност 
на масонството (Иванов, 1992). Авторът посочва Софроний Ников, Нико- 
лай Райнов и Иван Грозев като активни дейци на теософското масонско 
общество и приема вече споменатите списания „Геософия“, „Геософски 
вести“ и „Орфей“ за теософско-масонски. Подобно на М. Иванов, но от 
други позиции, Ив. Ст. Белев (Белев, 1993, с.93) уверява, че под влияние 
на „масонската заблуда някои „иначе добри българи“ са приели да чле- 
нуват в „Геософското дружество; почти всички водачи на това друже- 
ство в странство и в България според него са масони. Противоположно 
мнение в съвременно изследване върху масонството изказва Е. Ефремов 
(Ефремов, 2001, с. 57), който смята, че е погрешно свързването на теос- 
офите с масонските ложи. 

Различните, дори противоположни, становища ме водят до заключе- 
нието, че една част от изследователите приемат масонството като отво- 
рена за проекти и идеи „институция, различаваща се от официалната 
църква и от Синода, а други гледат на масонството по-скоро като на 
философско-религиозно езотерично общество, каквото то е било през 
различните епохи от съществуването му. Не може обаче да се оспорва 
фактът, че теософското движение има ярко изразен религиозно-мисти- 
чен характер и че се съпротивлява активно срещу материалистическите 
и позитивистични тенденции в културата. Теософите считат, че народът 
се нуждае от религия и от духовност, а списанията „Геософски вести“, 
„Теософия“, „Анхира“, „Изис“ споделят ценности, които са общи както 

с масонството, така и с повечето езотерични учения на тайните обще- 
ства от краевековието. 

Поставената в заглавието на тази статия тема за „Новата културна 
раса“ в естетико-религиозния проект на българския модернизъм, за 
необходимостта от нов човек и нов бог - твореца, предполага доста 
мащабно изследване (с добре подбран доказателствен материал от кри- 
тически извори и литерагурни творби), което предложеният тук текст 
не позволява да бъде разгърнато като обем. Подобно изследване се 
намира в книгата „Уио пузйса и българският символизъм“ (Георгиева, 
2008). В нея се разглежда религиозно-духовната пъстрота от мистични 
учения в България (с доминация на теософското). Те са възприемани 
от българското модерно съзнание от края на ХХ и началото на ХХ век 
като нов тип религия на естетичното, на която е присъща същевременно 
и нова етика на твореца (пророк, свръхчовек в смисъла на Ницше или 
на Рудолф Щайнер), като необходимост от духовното съзидание на нова 
културна раса, която се разграничава от меркантилното в името на иде- 
алните ценности. 

Тук ще се спра по-специално на фигурата на Иван Грозев (1872-1957), 
който играе активна роля както в теософското движение, така и (със сти- 
хове, драматургия и критически статии) в литературния живот на късния 
български символизъм. Грозев става подпредседател на Българския клон 
на Теософското общество и сътрудничи активно на списание „Геософия“ 
(например неговата статия „Вътрешен живот“; Грозев, 1920-1921а, 1920-1921), 
превежда теософски творби (като поемата „Грабването на Дионисия от 
морски пирати“, придружена с негов литературно-теософски анализ), както 
и студията „Свръхчеловеците“ (1919) на Ани Безант. 

Най-общо казано, Иван Грозев е български интелектуалец, оставил 
забележими следи в българската културна история от първата половина 
на ХХ век. Един от възпитаниците на първите випуски на специалността 
„Славянска филология“ (през 1893 г.) в Софийския университет, той 





! Вж. книгата от 2008 г. на Цветана Георгиева „Олио шузйса и българският сим- 

възгледи на Иван Грозев“ (с. 118-139), „Иван Грозев - Съдний ден и Йов“ (с.246-271), 
„Разиятие, Слова на планината на Иван Грозев“ (с. 380-302), „Златната чаша на Иван 
Грозев“ (с.324-344) и „Теософията, древногръцката мистика, Библията“ (с.344-360). 
А така също историко-биографичното изследване от 2018 г. на Елена Азманова-Рударска 
„Иван Грозев и българската литература“ (Азманова-Рударска, 2018). 

работи като гимназиален учител, но едновременно с това пише поезия 
(религиозно мистична и теософска), драматургия (особено сполучлива, 
но останала нереализирана на сцена, е неговата пиеса „Съдний ден“), 
критически статии и студии (сред които публикуваните в списанието 
на късния български символизъм „Хиперион“), участва в обществени 
конфигурации (Славянско дружество, теософия, спиритизъм, масонство). 
Заедно със Софроний Ников, Иван Грозев основава Българския клон на 
теософското общество през 1904 г. (а през 30-те години Грозев е избран 
за председател на този клон). През 1918 г. Грозев е приет в масонската 
ложа „Зора; пътува до Париж през 1924 г. по масонски дела; издигнат 
е за „майстор на ложа Ракоци“ (ЦДА, ф. 264, оп. 5, а.е. 38, л. 84); става 
съорганизатор на първата комасонска ложа в България. Тези събития 
са резултат от формирането на нов мироглед у Грозев, а именно: раз- 
бирането за „единствен пъг“, за „нова истина“ и за необходимостта от 
формирането на „нов народ“ на духа; утвърждаването на божественото 
в природата на човека, на силата човекът сам да бъде творец на своята 
съдба; разбирането, че е необходима саможертва, „самоизпепеляване“ 
и метаморфоза по пътя към достижението на нови мистични знания, 
за да се появят по-съвършени човеци. 

В услуга на теософията Грозев, който владее немски, френски, англий- 
скии руски език, превежда съчинения, като: „Гласът на безмълвието“ (1917) 
на Е. Блаватска, „Бхагават гита или господнята песен“ (1918) - част от 
преведения от санскритски на английски език сборник на Ани Безант; 
студията на К. Джинараджадоса „Идеите на теософията“ (сп. „Геософия“, 
Жо 4-5) идр. 

Иван Грозев е автор на 9 драми, които никога не са поставяни на 
сцена; той не попада и в литературния канон, въпреки че през 1928 г. 
е бил номиниран от проф. Михаил Арнаудов за кандидат за престиж- 
ната Нобелова награда във връзка с драматургията му, и по-специално 
за мистичната символистична драма на тема „богомилство“ „Злат- 
ната чаша“. Успява да издаде стихосбирката „Видения и съзерцания“ 
(1919), която включва негови теософски стихотворения от периода 1906 
до 1915 г. В художествените му творби се открояват символите Звезди 
(със семантика истина, светлина, прозрение, Ново небе), Огън, Клада, 
Изпепеляване (със значение метаморфоза, изгаряне-възкръсване за нов 
живот), както и Богочовек/(Човекобог според теософските представи) 
Исус, идеалните образи на Твореца, Поета, Избрания. След приемането 

в масонската ложа в поезията му се появяват и масонските символи 
Храм, Градеж, Слънце и др. под. 

Идеите на Грозев могат да бъдат проследени по статиите, публику- 
вани от него през първите две-три десетилетия на ХХ век; например: 
„Исусовите мистерии в първите времена на християнството“, „Грябват 
нови зидари“, „Новото изкуство“, „Всеобщо образование, „Учителят 
като народен вожд, „Култура е потребна“, „Историята - въплощение 
на идеи“, „Хляб наш насущний, Исус, Богомили“, „Богомилството като 
мистично движение на фона на историята“, публикувани в списанията 
„Духовна пробуда“, „Хиперион“, „Съвременни илюстрации“, „Слънце“, 
вестник „Напред. идр. Показателни са също заглавията на стихотворните 
му символистични творби: „Разпятие“, „Пе ргоб 91“, „Възкресение“, 
„Христос“, „Молитва“ „Тайната на Спасителя“, „Към Голгота“, „Срещу 
жениха“, „На Велик-ден“, „Рицарят на бялата лилия“, „Заклинание към 
слънцето“, „Рега“, „Всенощно бдение“, „В Гетсимания-, „Слова на плани- 
ната“, „Ма(ег По!огоза“, „Нанагорна проповед и пр., които интерпретират 
християнските персоналии през теософията на Ани Безант (от нейното 
изследване „Езотерическото християнство”). 

В критическите статии на Грозев самата стилистика - „нагорен 
път“, „посветен поет“, „творец - маг на словото“, „вникване в дълбочина, 
за да постигнеш себе си“ - предполага антропософско светоусещане. 
В тях прозира утопичната идея за новия човек, за общност (народ) от 
нови човеци - нов народ. Статиите и беседите на Грозев, публикувани 
в многобройните списания, на които писателят сътрудничи, отразяват 
неговите възгледи на теософ, масон, апологията на историческото бого- 
милство, отношението му към съзиждането на българската култура от 
началото на ХХ век”. 

В този текст аз ще изложа не толкова интерпретация на теософските 
възгледи на Грозев от беседите и статиите му, както и на еклектиката от 





2 В тази връзка ще цитирам писмо на Иван Грозев от 1912 г. (по това време той 
вече е теософ) до министър Ст. Бобчев, в което писателят заявява готовност да бъде 
назначен „или за началник на културното отделение, или за ревизор по философските 
предмети“. Той изтъква според своето виждане ролята на църквата и на училището за 
изграждането на нова България; „човешкото знание без богосъзнание е голям разкол 
и съблазън; |-..| чрез школата, преобразявана, и църквата, обновена, България ще се 
възроди нравствено и - цялата одухотворена - ще се укрепи и засили...“ (БИА - НБКМ, 
ф.255, оп. ПД, а.е. 10584). 

идеи на масонството, спиритизма, розенкройцерството и други подобни 
окултни и мистични учения в неговите възгледи, а ще посоча как в три 
свои статии (публикувани в сп. „Хиперион“) той се стреми да постави 
нови цели, теми и образи, нова аксиологическа парадигма пред българ- 
ските творци на символизма. В този смисъл авторът представлява един 
нов глас в полифонията на българския модернизъм след войните. 

Програмната статия на Иван Грозев „Новото изкуство“ (1922 г., 
сп. „Хиперион“) дава представа както за ключови религиозно-мистични 
идеи, отразявани от списанието, така и за естетическите възгледи и пред- 
почитания на Грозев. 

Статията „Новото изкуство“ се основава на тезата, че истинското 
изкуство е подобно на свещенодействие, което се твори в Храм?; свързано 
със сакралните ценности, то е пътят, „възмогване към безсмъртие, чрез 
светло преображение“. Задачата на изкуството писателят определя като 
„събуждане на божеството у човека“, а не като „разжегване на страстите; 
изкуството е призвано да отбелязва „стъпките на човека към Вечното“, 
а по тези стъпки може да се съди за духовния ръст на личността в стре- 
межа й да въплъти в себе си божествения идеал. Същевременно ролята 
на поета, Грозев вижда по следния начин: първо - като жрец на „чистата 
истина“, който не се поддава на делничното, и второ - като пророк. 

Пророкът е обладан от Божия дух и говори с Бога, отбелязва Николай 
Бердяев в „Дух и реалност“. Освободен от властта на света, природата 
и обществото, пророкът е прозрял истинския път. Профетичният духовен 
опит е обърнат към социума, той дори е революционен, противоположен 
е на апатията и равнодушието по отношение на света и историята (Бер- 
дяев, 1994, с. 443). Освен възгледите на Бердяев, Иван Грозев споделя още 
идеята на Гьоте, че творческият екстаз на поета и боговдъхновението на 
пророка са от едно и също естество, но докато поетът може да се отклони 
от божественото си призвание, пророкът, отричайки себе си, трябва 
да служи на една върховна воля. Важно изискване според Иван Грозев 
е готовността на поета за мирова жертва, което означава готовност „да 
изпепелиш в себе си житейските страсти и вълнения и, преминавайки 





? Храмът е сред най-характерните масонски символи и води началото си от леген- 
дата за построяването на Соломоновия храм. Всяка масонска ложа организира свой 
клуб (храм), където провежда занятия с четене на доклади (градежи). Според Папюс 
(Папюс, 1994) храмът е алегория на съвършенството на човешкото сърце. 

през „очистителния пожар, „през кладата (по думите на Валери Брюсов), 
„да запалиш за хората огъня на Прометей“, да ги направиш близки на 
божественото изкуство (Грозев, 1922, с. 381). С типичния за окултната 
мистика език Грозев сравнява поета с алхимика, който трябва да намери 
философския камък, за да превърне метала в злато; по същия начин, 
чрез своя „творчески огън“, поетът „претопява елементите от тъмните 
рудници на човешката душа“, за да им придаде „златен блясък“. 

Втори важен проблем на новото изкуство според автора е необходи- 
мостта да се осъзнае превъзходството на познанието ирез мистиката 
в сравнение с това, получено чрез разума. Изхождайки от религиозно-те- 
ософски представи, той заявява, че от една страна съществува „човешка 
наука“ - „изкуствен строеж на грубия емпиричен ум“, постройка от 
хипотези и теории, върху която се гради изкуство, стремящо се да зат- 
върди владичеството на човека над земята. От друга страна, съществува 
„|... науката на Царете на Духа - Онези, които обитават по най-висо- 
ките върхове на битието и още не са слезли между нас да работят“ (Гро- 
зев, 1922, с. 383). 

Писателят противопоставя позитивистите (Огюст Конт), матери- 
алистите и опитното знание, външните факти на феноменалния свят 
(чийто плод е реалистичното изкуство) - на Свръхчовека, метафизиката 
и степените на човешкото еволюционно развитие (разбирано в теософ- 
ски смисъл - като верига от прераждания). Също както „слепите“ герои 
на М. Метерлинк той вижда трагизма на съвременния човек именно 
в невъзможността му да се откъсне от земното и да погледне на света 
с духовни очи. За Грозев „стъпката от Зола до Верхарн“ означава много 
повече от метафора, с която си служат две различни поколения творци. 
Изкуството на духовното прозрение, на интуицията е плод на новото 
възприемане на света. Авторът привежда като пример най-характерните 
моменти от философията на Анри Бергсон, с която намира допирни точки 
в областта на мистичното: „вулканичните избухвания“ на твореца, които 
разкъсват стройно групираните аргументи на ума, „творческият вихър“, 
„чудото-откровение“; за Бергсон те са израз на интуицията, ау Грозев те 
разкриват различните светове с „окото на духа“. 

Според статията „Новото изкуство“ израстването на твореца се осъ- 
ществява в три форми: учен - гений - мистик; тези форми същевременно 
са три възходящи стъпала към Бога. Ученият е човекът на рационалните 
доводи и емпиричното знание, но само на гения е дадена способността 

„да надзърне отвъд с окото на Духа“, защото той „е развил у себе си вис- 
шия разум и съответно с това и своето духовно прозрение - интуицията; 
геният несъзнателно е изразител и агент на природните творчески сили. 
На третото стъпало на развитие са мъдреците, поетите и светците-мис- 
тици, притежаващи по-висши дарби - ясновидство и умение за мистично 
сливане с Първопричината, с творческия дух: Христос, Кришна, Буда, 
Хермес, Орфей, Питагор - въплъщенията на Свръхчовека в историята, 
вместилището на космическите сили, демиурзите. 

В естетико-философските възгледи на Иван Грозев се откриват мета- 
фори, идеи и представи, които са резултат от неговия мироглед на теософ. 
В основата си те са утопични, но от друга страна са в унисон с епохата на 
грандиозните проекти от началото на ХХ век (социални, икономически, 
държавни, религиозни). Такива са например идеите за наука и изкуство 
на Свръхчовека, за Пътя на просветлението на човека чрез ново (духовно) 
раждане в мистичен екстаз. А принадлежността на учителя и писателя 
Грозев към българското масонство: дава отражение върху вижданията 
му за „ново Храмово Изкуство“ (Грозев, 1922, с. 386). 

Когато през 20-те години Иван Радославов, поддържан от Теодор 
Траянов, започва да издава „Хиперион“, списанието целенасочено дава 
енергия на нов тип религиозно-символистично творчество, като се оттлас- 
ква именно от „школата на Пенчо Славейков, вдъхновила немалко сле- 
досвобожденски творци. Пенчо-Славейковото схващане, че Бог е мъртъв 
и че божествен е Свръхчовекът, отстъпва място на личността, стремяща 
се към Божественото и поставена в услуга на обществения интерес. И Тра- 
янов, и Кьорчев са създали текстове, които са посветени на мълчаливото 
духовно жертване пред олтара на Родината. Хиперионци, за разлика от 
кръга „Мисъл“, вече не гледат на българската литература като стремяща 
се „да се уподоби“ на европейската, а като литература, която следва евро- 
пейската естетическа система. Те не създават идеологеми и не пропаган- 
дират гръмко възгледите си, а смятат, че ценностите, споделяни от тях, са 
разбирани от посветените, които са готови да служат на духовни идеали 
и да се жертват за тях. Като се започне от Д. Кьорчев например, след това 





+ Димитър Ведър (Ведър, 1938/2001) посочва, че когато през 1918 г. Великата ложа на 
България е била призната от деветте Велики Масонски ложи на Германия, Иван Грозев 
бил определен за един от поръчителите за връзките с Германия (за „Стоззе Гапдезоре 
Чег Егепацег уоп ПешзсШапд“). 

основателите на „Хиперион“ - Т. Траянов и Ив. Радославов, Иван Грозев 
и редица други творци се обединяват около идеята за изкуство, което ще 
усъвършенства човешката личност; същевременно те се дистанцират от 
външното публично брожение на други групи писатели, проповядващи 
социална справедливост и революция. Ако Пенчо-Славейковата епоха 
в българския модернизъм се стреми да утвърди твореца като свръхчо- 
век и да обособи елит, противопоставен на тълпата, за символистите от 
20-те години творецът е един от „посветените във висшето Божествено 
изкуство“, пророк. 

Вече споменах, че писателите и поетите - сътрудници на „Хипе- 
рион“ - споделят ценностите на „свободното зидарство“ като отражение 
на философско-етическите и религиозните представи на своето време. 
В този смисъл и на самите масонски възгледи може да се гледа като на 
форма, в която се отливат общохуманните ценности на българската 
култура? през 20-те години на ХХ век. 

От страниците на „Хиперион“ Иван Грозев, известен като основател 
на комасонска ложа" дава израз и на съпричастността си към масонството. 
Съгласно масонските идеали (Ведър, 1938/2001) на делото, в областта, 
в която се изявява - литературното творчество и критиката, Ив. Грозев 
се стреми да подчертае етическата ценност на любовта и саможертвата, 





>? „Свободното зидарство“ в България се е оформило като институция, която чрез 
науката, социалната организация и възпитанието се е стремяла да развива доброто 
в човека и да направи хората по-достойни и „по-алтруисти“, както отбелязва в кни- 
гата си Д. Ведър. На подобна цел са служели откровено масонските издания „Свободен 
зидар“ (1922-1924), „Зидарски преглед. (1924-1931) - използвани от тесен кръг читатели, 
„Акация“ - под ръководството на проф. Асен Златаров, и „Зидарски вести“ - бюлетин, 
чийто първи брой излиза през 1918 г. Друг тип са изданията, на които масоните само 
са сътрудничели, за да популяризират идеите на „свободните зидари“, като в-к „Зора“ 
(Йордан Бадев), в-к „Мир“ (Борис Вазов), в-к „Воля“ (Симеон Радев), многотиражките 
„Балканска трибуна“ и „Пряпорец“, „Напред. (Чавдар Мутафов). Масонски схващания 
се откриват също във „Вестник на вестниците“ и „Народност“ (където пишат Михаил 
Арнаудов и Йордан Бадев), както и във в-к „Македония“. Към масонския печат за 
широката публика се причисляват изданията „Свободно мнение“ (1913-1914 и 1922), 
„Мироглед“ (1922-1923), „Полет“ (1923-1924) и „Заря“ (1929-1932). 

5 В книгата си М. Иванов (Иванов, 1992, с. 38) посочва Николай Райнов и Иван Гро- 
зев като „активни деятели-теософи“ (масони). В средата на 20-те години с енергичната 
подкрепа на С. Ников двамата създават комасонска ложа. Комасонските ложи, четири 
на брой, наброяват около 310 души. Първомайстор на ложа „Богомил“ известно време 
е бил Иван Грозев (Богданов, 1994, с.137-138). 

както и необходимостта от самоусъвършенстване. Възгледите му намират 
отражение в специфичния му стил, свързан със символиката на езотерич- 
ните учения. На различни нива на текста в „Новото изкуство“ например 
се появява мотивът за превращението (метаморфозата, духовното пре- 
ображение): както „се превръща какавидата в пеперуда - от личността 
трябва да се роди „новата Психея“, с нов тип сензитивност, пригодена за 
свръхчувственото. Това се е случвало с посвещаваните в древните мис- 
терии и трансформацията на личността действително е характерна за 
всички езотерични учения. Подобна трансформация Грозев схваща като 
„ново раждане чрез мистична смърт“, а за процеса на превръщане авто- 
рът използва метафори от алхимичната дейност: от металите се получава 
злато, „огнено-чудо-откровение“. В унисон с терминологията на Бергсон 
говори за „гъмната плът“, която „ще прегори върху жертвеника на Бога“, 
за да може посветеният да се облече в „нова просветлена плът“. Писателят 
подбира образи символи, които олицетворяват мистично прераждане: 
древната птицата Феникс, изгаряща и възраждаща се от пепелта си, при- 
кованият Прометей, чиято жертва дава огъня на човечеството, страда- 
нията на Христос „гения и Богочовека“, в неговия Път към просветление 
на човечеството, саможертвата на Херкулес, който сам приготвил кладата, 
на която да изгори, за да отлети към боговете. 

Когато се роди от такова духовно преображение, Новият човек 
чрез съзерцание и медитация ще попадне в света на Платоновите идеи, 
в царството на нетленната красота, пред лика на Бога. „Вътрешното 
лицезрение“ е единственият път, по който може да се постигне истинското 
познание; това е път, извървян от светци, пророци и мъдреци. Грозев 
подбира примери от световната културна история - Платон, Порфирий, 
Емпедокъл, най-вече Плотин - личности, които са постигнали мистично 
познание за тайните на всемира. Изразява възхищението си от мистич- 
ното преживяване с думите: 


Ва който е вкусил веднъж от меда на съзерцанието и екстаза, той напуща 
любовта и всяко човешко изкуство; така пътникът, който броди из царски 





7 В „Беседа за масонското посвещаване в степен майстор“ Папюс (Папюс, 1994, с. 54) 
дава пример как посвещаваният в тайната на Озирис научавал, че човек може да живее 
живот, различен от физическия. Такова символично „умиране“ (ритуално - поставяне 
в ковчег) и „възкръсване“ за духовен живот е характерно за много от посветителските 
архаични ритуали. Преминаването през „тайната на смъртта“ е начин да се постигне 
победа над страха от смъртта. 

дворци, забравя великолепието на приказните царски чертози, щом види 
Царя (Грозев, 1922, с. 398). 


„Царят“ на психичното е досегът на индивида със свръхсетивното, 
екстатичното състояние и проникновението. Мистиката според автора 
на статията е несравнима с красотата на видимия свят и дори с „напо- 
добената красота“ (на идеите и символите в изкуството) - тя е същин- 
ската Безусловна красота, Неизказаното, при което се изпитва такова 
блаженство, че човек забравя не само земята, но и себе си като личност. 
В допълнение Грозев се аргументира с доводи от съчиненията на своите 
съвременнички А. Безант и Е. Блаватска, като изтъква, че теософията дава 
ключ към всички мистични прогресивни идеи, които съществуват или са 
загатнати в историята на културата: от индуизма, през неоплатониците, 
християнската мистика и алхимията - до свръхчовека и създаването на 
новата културна раса. 

На въпроса кое изкуство може да бъде наречено „ново“, „модерно“, 
Иван Грозев дава еднозначен отговор, че само символизмът притежава 
истинска духовна сила. Символизмът се крепи върху представата за 
метафизиката на света, върху субективизма на познанието и най-вече 
получава познание и го отразява чрез „душевните органи“, а не чрез 
разума: 

В модерното СИМВОЛИЧНО изкуство ние имаме смътни отблясъци отедин тайн- 

ствен и загадъчен свят - доловени в неясни образи | а 4; пробудената човешка 


душа |-..| троши железните догми на днешната позитивна наука |... застава 
цяла обнажена и зъзне в мрака на Вечното... (Грозев, 1922, с. 390). 


В тези редове Грозев тълкува символизма през мистични пред- 
стави - като процес на познание, в който човек се издига до Вечното. 

Писателят различава два подхода, два типа символистично твор- 
чество. „Ляво течение“, което отива до крайност в своето отрицание, 
руши собствените си основи, унищожава всяка цел и път; неговите 
представители преживяват самия творчески процес, „себеразнищват 
се“, докато стигнат до Нищото. Под „ляво“ писателят има предвид 
декадентството - близко до „индивидуалния символизъм“ или до 
крайния субективизъм. За разлика от него, „дясното течение“ долавя 
вечните закони и се стреми да проникне в тайната на творението. Изку- 
ството според Грозев трябва да бъде не „път към проваляне“,а „нагорен 
пъг“ - „възмогване към нов свят и ново битие“, „богостроителство”“, 


Раге 14 0Е24 


Цветана Георгиева Иван Грозев. „Новата културна раса“... 





достигане на определена цел. Представителите на този втори тип уни- 
версален символизъм са творците, призвани да внесат хармония в света, 
„да издигнат земята към ново небе“. 

По този повод Иван Грозев влиза в спор с идеите на Станислав 
Пшибишевски, който също споделя теософски религиозни виждания, но 
отрича изкуството да има цел и определя като единствен идеален образ 
абсолюта - душата. В резултат на такава позиция изкуството не можело 
да бъде подчинено на определена идея, настоява Грозев, не можело да се 
придържа и към определен морал, което се доказвало от самото твор- 
чество на Пшибишевски“. 

Иван Грозев се доближава обаче до идеите на Стефан Маларме, че 
изкуството и религията образуват висш синтез, а творецът има зада- 
чата да се откъсне от реалистичното възприятие и да построи стройна 
система от символи; в нея „да се отобрази крайната Идея на всичко, 
що съществува, т.е. последния стадий на богопознанието: „Гаг! сез! 
а шапйезапоп пузйдие“ (Грозев, 1922, с. 394). Грозев споделя възгледите 
на Маларме, че символизмът е в тясна взаимовръзка с метафизиката, 
мистиката и теологията, че представя света като йерархична система от 
символи, подчинени на чистите идеи, които в своята съборност образуват 
„а ФДуштие“. Маларме възприема всеки символ за видимо въплъщение 
на вечната същност; вселената вижда като „безконечен трактат“, всеки 
предмет - като „особена буква“, а „съвкупността на всички неща - като 
„проява на божеството“. Според Маларме смисълът, заключен в този 
„божествен символичен трактат“, може да се постигне чрез изкуството, 
науката и религията. Външните символи са посредници между човешкото 
съзнание и божеството, а „|-..| същността на тая символична метафи- 
зика, нейният таен огън е екстатичното вдъхновение на чистия мистик“ 
(Грозев, 1922, с. 394). 





8 По повод на преведените у нас романи „Децата на сатаната“ (1911), „По стъпките 
на Каина“ (1919) и „Синагога на сатаната“ (1920) Томаш Бурек (в статията си „Пшиби- 
шевски изкусителят“) нарича Пшибишевски „мистик, отровен от неверие, обременен 
от атеистичното наследство на епохата“. Окултизмът, демонологията, черната магия, 
теорията за „астралната“ гола душа се съчетават у Станислав Пшибишевски с ексце- 
сията, девиацията, екстатичното разрушаване на границите в любовния порив, които 
придобиват характера на мистичен експеримент. Идеологията на Пшибишевски, 
носеща названието „сатанизъм“, се основава върху мистиката и психопатологията 
(вж. ВигеК, 1982, с.23-39). 

Под влияние на Маларме Иван Грозев оприличава установяването 
на аналогии между всички неща и символи в йерархията на мировата 
система с писане на „мистичната книга на Божествената мъдрост“. Генез- 
исът на този образ авторът намира още в учението на Платон за Логоса 
(Върховната идея, Божеството), който обгръща в себе си йерархията от 
подчинени идеи, „тъй както видимата вселена - въплътената мисъл на 
Бога - обгръща в себе си всички същества - проявените идеи във време 
и пространство. Вселената е |...| видимото тяло на Бога Слово, който 
става плът“ (Грозев, 1922, с. 395). 

Цитираните идеи на Маларме и Платон дават още един повод да 
се подчертае ролята на религиозно-мистичното преживяване като път 
към Богопознанието, за което настоява статията. Това преживяване 
е „божествената природа в нас“, „свръхразумът, тъждествен с Миро- 
вото Съзнание“, то е начинът емпиричният човек да бъде заменен от 
духовния. Грозев отхвърля разума и логиката, след тях несъзнаваното 
(скритата част от човешкото съзнание) и чувствата (израз на емоционал- 
но-телесната природа на емпиричния човек), за да подчертае ценността 
на свръхсъзнанието - преминаването отвъд, в областта на откровени- 
ята и на религиозно-мистичния опит. В края на статията той посочва 
задачите на новото изкуство и следователно на българския символи- 
зъм: да пробуди творческите сили на всеки човек, като го одухотвори; 
изкуството да бъде използвано като „златен мост, по който душата да се 
възземе над шеметни бездни, по пътя на просветлението“. За тази цел 
творецът, човекът на изкуството, трябва да бъде не просто техник, не 
затворен в себе си декадент или имитатор (против каквито се обявява 
и Ницше), а изпълнител на нов завет - освобождаване от материалното 
и стремеж към духа и към Бога. 

Кратката беседа „Изкуство и религия“ (1923) добавя нови детайли, 
характерни за естетиката и поетиката на Иван Грозев. Такъв е образът на 
олтара-жертвеник, който символизира в случая въздигането на плът- 
ския свят към небето и установяването на връзка с Всемира, изразяваща 
копнежите на човека към Истината (да я познае чрез науката и да я осъ- 
ществи чрез изкуството) и към Вечността (да я съзерцава религиозно). 
Нов момент е също разбирането, че науката и изкуството неизбежно 
стигат до метафизиката, а единственият начин да се преодолее мета- 
физиката е мистиката. Бъдещият човек според Грозев трябва да съчетава 
способностите на учения, поета и мага-жрец. Не като се освобождава 

от религиозното, а обратното - като се стреми към него, човекът трябва 
да се уподобява на Божественото; човекът стои най-високо от всички 
същества именно „с изкуството си да се претворява и чрез религиозния 
екстаз да се слее дори със самото Божество“. Религиозността за автора 
на беседата е от еднакво естество с творчеството, тъй като и двете 
състояния водят началото си от висшата човешка природа. 

Свързана също с неговото литературно творчество (драми и поезия) 
е студията на Иван Грозев „Богомилството като мистично движение 
върху фона на историята“ (1925)”. В нея писателят се опитва да погледне 
на българското богомилство през доктрината на теософията и гности- 
цизма - богомилите са избраници и свръхчовеци, жертващи себе си 
в името на духа. Още в началото той изтъква, че учението на богоми- 
лите съдържа черти от религиозните възгледи на източните гностични 
секти (от Египет и Мала Азия), както от архаичните - манихеи, офити, 
перати и назари, така и от съществувалите по времето на Иисус Христос 
в Палестина - есеи, терапевти и назореи. 


Всички тези тайни общества са били ревниви пазители на езотеричното зна- 
ние на Едната Мирова Религия, из която произхождат всички религиозни 
системи (Грозев, 1925, с.465); 


когато загатват за крайната цел на човешкото битие, Хермес, Орфей и Хрис- 
тос „говорят на един и същ език“. Авторът възприема основите на богомил- 
ството като част от Единната религия (теософията) с нейните тайни адепти: 


Богомилите са знаели, че докато човекът не мине през горнилото на изпита- 
нията, той не може да се доближи до най-святото - до Мировия творчески 
пламък, и да се слее с него. В тяхната етика се разкрива също тъй нагорният 
тесен път, по който неземно са шествали, открай време, всички пророци 
и мъдреци - независимо от това, къде са те живели, дали в гореща Индия, 
или в девствените лесове на Галия |... Възхождането на отделни человеци, 
както и на цели народи и раси, към вечната Истина става по неземен път, вън 
от пространство и време, по светкавичния път на екстаза върху Планината 
на Съзерцанието, където се чуват словата на Богочеловека. Святост, чистота - 
катарзис; това учи Питагор, за това ни говори Платон в своята философия, 
и по-късно Плотин, за да се стигне чрез вътрешно претворяване и духовен 
подвиг до единение и сливане с Божеството, за да стане човекът един Бог, както 
казва Порфирий, или да бъде „спасен“, както казват християните. Това е Йогата 





? Статията излиза и под заглавие: „Обяснителни бележки върху богомилството“ 
(Грозев, 1942). 

на будисти и брамани, които по тоя път искат да се освободят от Майа - света 
на илюзиите, мира на прояви, нашия физически мир, който е преходен, и свят 
на привидности, според богомилите (Грозев, 1942, с.82). 


В посочения цитат по повод на богомилите всъщност се открояват 
основни теософски теми (характерни и за обществото на „свободните 
зидари“): за саможертвата, за човешката еволюция, която ще доведе 
човечеството до Новото Общество от съвършени люде и истински братия, 
за пътя на мистично зачатие и духовно рождение. 

Не мисля, че И. Грозев пропагандира някакво необогомил- 
ство - по-скоро той вписва старобългарското учение сред пъстротата 
от религиозни учения и богове на теософията; посочва, че и родната 
духовна мисъл е проявила своя потенциал през вековете и е дала на света 
своите Учители. Иван Грозев разбира богомилството като символ на тип 
поведение на представителите на езотеричните общества през вековете. 
Богомили от всички времена според него още приживе са се възмогвали 
до безсмъртие, като са умирали в плътта: 


Г-..| нищо не спира тези мъченици за правда в техния път, че те са знаели 
Царственото Изкуство да побеждават чрез смъртта и като богове, увенчани 
с безсмъртие, смело са възлизали върху пламтящите клади, за да възвестят 
от там Едната Истина, която ще освободи и обедини народите, в едно голямо 
семейство |-...; строителите следват един след друг и като живи камъни се вграж- 
дат в Храма на Мъдростта |разгърнатата строителна метафора по характерен 
начин изразява основните масонски идеи - бел. моя Ц. Г., над който времето 
няма власт. Възлюбили враговете си като свои родни братя, те хващат аспидни 
с ръце и пият отрова за спасението на другите и безтрепетно минават през 
огъня - през червения жар на жилещи скорпиони, които са се впивали в месата 
им, и съскала е кръвта из жилите им... ите като живи факли са светели в нощта 
на средновековието, и падали са пред тях черни идоли... (Грозев, 1942, с.90). 


По-късно Иван Грозев ще развие в образа на Израил-Ахасфер (от 
пиесата си „Съдний ден“) идеята, че възкръсването на божественото 
в човека е предшествано от редица тежки изпитания. В разглежданата 
студия теософът интерпретира и образа на Иисус Христос като жертва, 
необходима за световната еволюция. В учението на богомилите, които 
са приемали безрезервно само Евангелие от Иоана“, 





са Йоан Богослов се свързва с милосърдието; при откриването на някои ложи се 
четат откъси от неговото Евангелие. Йоан Богослов е определян като Господар на пос- 
вещението, Председателстващ учението на езотеричния храм. 

Г.) чрез алегория и символ - ни се разкрива пътя на Богочеловека, от него- 
вото мистично рождение - дори до неговата мистична смърт и възкресение. 
В евангелския разказ, в който се разправя за делото на Мировия Учител на 
света, се преплита също и митът за Мировата Жертва на Слънчевия Логос 
с легендата за вътрешния духовен човек, който се издига по тесния нагорен 
път към свръхчовечество. В този Път са белязани пет етапа - пет Велики 
Посвещения: Рождение, Кръщение (минаване през водите на Йордан), Пре- 
ображение (върху Планината), Разпятие и Възкресение (Грозев, 1942, с.85). 


Иван Грозев възприема Иисус Христос не като Богочовек, в смисъла 
на християнството, а като един от Избраните: 


Над всички епохи, над всички племена и раси, и над всички вери, е същест- 
вувала една обща традиция за „Избраните“, за Царете на Духа, за Духовните 
Вождове на человечеството (Грозев, 1925, с.475). 


По отношение на дуализма в религиозно-философската система на бого- 
милите Грозев се изказва деликатно и по теософски неясно: съществуват 
световни тайни, които са в самата Светая Светих на Миробитието. Това са 
тайни, различни от земните “добро - зло”, дух - материя; ако човек успее да 
мине отвъд доброто и злото - на друго равнище на съзнанието, ще види, 
че нещата са единни: „опако и лице са две страни на едното, което нее нито 
само дух, нито само материя, а едното и другото същевременно“. Писате- 
лят говори не за личен Бог, а за Една безименна Сила, която е благодетелна 
и „послушна“, докато действа в границите на физическите и нравствени 
закони, но ако се злоупотреби с нея, тя става страшна, „отмъстителна“ 
изла - не само твори, но и руши, не само дава живот, но сее и смърт. Тази 
Единна Сила е източник на всичко, нейното „жизнедихание се излива през 
слънцето , животворящо и унищожаващо: както в същинския смисъл - като 
топлина, но и като огън, така и в преносния - като мисъл-чувство на любов, 
но ина ярост; тя е хармонията и хаосът, от които възникват светове (според 
космогонията на теософите). 

Идеята за превращението, основна във всички езотерични учения, 
Грозев представя като основен принцип на вселената: то е Великото 
Дихание на Бездната, голям вселенски ритмус - издишането на Брама 
(при което възниква видимата вселена) и вдишването на Брама (при 
което световете изчезват). Авторът на студията прави любопитна интер- 
претация на образа на сатаната у богомилите: еманация на Творче- 
ския Мирови Пламък, който се спуща в материята и образува формите, 
а когато се спуща в рода - създава човека във физиологическия му тип. 

За да илюстрира представата си, писателят се спира на обширна извадка 
от „Тайната на Сатаната на Елена Блаватска, като по този начин показва 
съответствия между богомилските сказания и теософите: 


И на Седмия Ден (седмото творение у индусите) из присъствието на Бога 
излезе един мощен Ангел, пълен с Гняв и разруха (изгарящ огън) и Бог му даде 
владичество над най-крайната сфера (нашата земя и физическото поле). |... 
Понеже както се казва у Хермеса: Сатана е пазач на вратата пред Храма на Царя; 
той седи в преддверието на Соломона; той държи ключовете на Светилището. 
Г...) Бог му е дал много имена - имената на Тайната, забулени и страшни. Той 
го е нарекъл Противник - Сатана, защото Материята се противопоставя на 
Духа |... Бойте се от него и не грешете |...|, че Сатана е съдията на Божията 
Правда (Кагта); той държи Везните и Меча (Грозев, 1942, с. 86-88). 


В проявената „троица“ на богомилите Сатанаил заема третото 
място, което пренарежда каноничната християнска Света Троица Бог 
Отец - Иисус Христос - Свети Дух. Последният цитат показва как аргу- 
ментите на теософията позволяват свободна спекулация върху който 
и да е теологичен проблем. 

В обобщен вид естетическите и етико-религиозните възгледи на Иван 
Грозев съчетават аспекти на християнската идея за стремежа на човека 
към Бога, теософски и масонски схващания, елементи на елинистичната 
философия и мистерията - а техният обединяващ център е мистичната 
способност на човека да постигне Бога. Иван Грозев създава на страниците 
на „Хиперион“ представите за поета „жрец и пророк“ и за неговата „мирова 
жертва“, за „стъпалата към познанието на Бога (учен, гений, мистик), проти- 
вопоставя своето утилитарно време на миналото (разумът срещу мистиката), 
утвърждава идеята за „Ново небе“ иза „Нова културна раса“ на посветените. 
По такъв начин Иван Грозев представлява един различен глас от 20-те години 
на ХХ век в имплицитно формиращия се естетико-религиозен проект на 
българския модернизъм, реализиращ се на страниците на сп. „Хиперион“. 

-езегустпут рго)ексе БШрагзЮеро тподеги? ти 


Роб аЧу езбегусгпо-геПрупе Пуапа Сгогема, БШеагзеро р1загга, роеГу, Я21аТасга па 
ггесг дисвоугеро рггеБидгеша зро!есгейз уа, 1асга азреКгу сЪггезсЦайз те) 14е1 дагеша 
соупека до Вора, Копсерс|е 1еогойсг?пе 1 пазойзК1е, ейетеп(у ПеПепзгусгпе) Погой! 
1 пзепоуу, а 1с) мзрошуп Тадгеп )е5! пизгусгпа ?дошовс сгоупека, аБу до ггес до Вога. 
МУ апукшщасв 1 згафаср рирШКкоууапуср па Татас сгазор!зта „Хиперион” Гуап Сгогеуг 
ргоравшще 14ее догусгасе роегу „Кар апа1 ргогоКа” 1)его „епз е) обагу”, „КгоКду” и К1е- 
гапКи Боз е) иедгу” (пашКоуйес, рептизг, пи15ФуК); аКо мугпамса 1е0г0й1, ШшуШагпе 
сгазу, ми )аЖс8 2уе, рггеспузгампа ероКош дисвоугуш г, ргге52108с! (гогит рггестуко 
пъзусугтоуп), робгилегдгауас 14ее „поуеро пеБа” 1 „поуе) газу Кийигоме)” Фа 0595 
розупесопусй. МУ Бшрагз(те) зипадото8с! подегитз(усгпе) рггейоти Х1Х1 ХХ упеКи (аШе 
14ее розшгегапе Буйу аКо пому годга) геПе! ез!етусгпе), а едпосгезше )аКо поуга егуКа 
гидгсу (ргогоКа, падсоупеКа у гогипцеши Епедпсра М1ейгзсвего и Ь КидоПа 5кешега), 
роета аКо Копесгпо с Диспомеро зСмгоггешта поуге) газу Кий игоуте), Кога одггиса розгауге 
пегкапгуша ум шие угагозс1 1деашус. 


5оуа Кисгоме: Гуап Стогеу, 1еогойа, поуга газа Киитгоума, сгазор!5 то „Хиперион”, 
ргоеК! езетусгпо-геПрупу, Брат! тодего2га 


Гуап Сгогеу апд Ше “Хек Сшига! Касе” ш Ше АезШейс- 
КеПртоивз Ргоуес! о Вшрапап Модегпзт 


"Ше аезШейс-геПртоив м1еуув о Гуап Сгогеу, а ВШрапап угйег, роесапЯ ври па! ама 
епег, сопЬте уапоиз азрес!5 ирозе ипИушр сешег 15 Ве паузйса! аБШКу оЕ тап Го геаср 
Сод: Ше СЪ лап 14еа оЕ шап азриаНоп Юг Сод; Шеозор са! апд Мазошс сопсерЦопз; 
ап ейетеп!в о НеПешзис рЪПозору ап шуз(егу. п 515 агис|ез апд згифез ай е риБ- 
Пзред ш Ше )оигпа! Нурепоп, Гуап Сгогеу ргошоед 14еаз аБош Ше рое! аз “а рпезбапд 

аргорЬе?, 115 “иоп41у засиийсе”, апд “Ше зтерв Тоугагдв вой Гу Кпоуйедре” (всепиз:, рептз, 
пузЦс). Аза шие Шеозор 15Ь Пе соп!газ!в 115 ийШапап Птез и В Ше зри иа гот раз! 
егаз (геазоп ув. пузйс|зп), ав гпир Ше 14еа оЕа “Хем Неауеп” апда “Хем Сийига! Касе” 
Гог Ше деуойей опез. Ше ВшШрапап подегп сопзсоизпез5 оп Ше ае 190 апд еайу 208 
сешигу регсетуед зис|, 14еаз аз а пеу уре оЕгеПроп о е аевШейс, апд а! Ше зате Ше а5 
а пеу ейс ой Ше стеаГог (ргорце!, ОБегтепзсв п Ше зепзе о Мейозсве ог Видо! б1ешег) 
аз а песеззйу о зрийца| сгеапоп оЕа пем сийига! гасе Ша! аБапдопз тегсап зпо ог 
Ше заКе о 14еа! уа! цев. 


Кеумогдв: Гуап Сгогеу, ШеозорПу, Хем Сийига! Касе, Нурепоп тараг пе, аевШейс-геПртоиз 
ргоесъ, ВШрапап тодегипа 


ХоЖа о ашогсе 


Сугетапа Сеогтеуа (Цветана Георгиева) (рассодаБу Бе) - рго езог па 
Оптуегву(есле ВЪПогекогпаувбуа 1 Тесръпоов1 шюогшасуупусй м 501 
огаг па Хагодомуш Оптуегву(есе пп. Тагаза 52еуусгепКкт и Куоуле; ДоК(ог 
Ноогп (Рапзгуоугу Ошмегвутес ша. Маспайа Ротопозоуга у МозКуле), 
доКтог БаБШоуапу мг гаКтезе Погой1, пар! ег |ео!огй. ЗзресаПгоугата з1е 
шап. и Ееагага Ме!йеййзжеро. МУ уЖада а па Отлууегву1есте ша. Коп гапгупа 
Ргезауувнтеро уг 5гиеше, Хагодоугуш Шзсуйисте Редагоясгпут м 12аПе 
огаг Ошуегзу(есе ша. Рат1изга СЪПепдагнеро м Роуфтуле. АшогКа улеш 
КоагеК, уу Супа: Българска митологична проза (1999), Евангелието в лите- 
ратурата на българския модернизъм (2005), Йордан Радичков: Между 
нагледа и мита (2006), По тузиса и българският символизъм (2008), 
Парадоксите на Еклисиаста (2012), Мфи та архетипи в болгарсъкт 
литературт (Друга половина ХХ ст.) (2018). Хапегезоугашта пацКоуе: 
пиодогта, роегуКа, зептотуКа, азгопа Кийигоуга огаг геПоа, амапрагда 
ШегасКа, зушЬоП72па, подеги7па, па55 пефта, Копсер ода. 


Твуегапа Сеогтеуа (рассодаБуБе) - Рго!еззог а Ше Оптуегвиу о 1Ьгагу 
5аепсе ап шЮюгшаПоп Тесрпоову ш Зойа апд Ше Тагаз ХБеусрепКко 
Хапопа! Ошуегвиу оЕ Кеу; РАО ш РЪПоогу (Готопозоу Мозсоуг бГайе 
Отуегзиу), О5с ш РъПозорву, МА ш Тедогу. Йеагаг М. МйейокК! угаз 
Бег пешог. 5Пе Баз Тапо ас Ше Врор Копзгапитп Ргейаузк! Отуегиу об 

5Битеп, Ше Гота! 5ха(е Редагояса пзицие, Ше Роуфту Рат51 НПепдатвкт 
Оштуегвиу. Апщог оРтапу БооКз, шсшдтр Българска митологична проза 
(Вшрапап МуШоояса! Ргозе, 1999), Евангелието в литературата на 
българския модернизъм Ше Созре тп Ше Глегайиге о ВШрапап Мод- 
егизга, 2005); Оно тузйса и българският символизъм |Оно тузйса апд 
Вшрапап бушЬоПзпа, 2008, Парадоксите на Еклисиаста | Ше Рагадохез 
оГЕссезтазез, 2012; Муфи та архетипи в болгарсект липератур! (Друга 
половина ХХ ст.) | Муз апд Агсвегурез ш Вшрапап Гегайиге (зесопд Най 
о Ще 2048 Сешигу), 2018. КезеагсБ пиегезб: пуШо!ову, роейсв, зештойсв, 
сийига! збогу ап геПртоп, Шегагу ауап!-гагде, зушЬоПзпа, подегивга, 
шазз тедфа, сопсер(оогу. 

